
Előterjesztés
a Közgyűlés részére
Tisztelt Közgyűlés!
A Fővárosi Közgyűlés a Budapest Főváros Önkormányzata 2015. évi összevont költségvetéséről szóló 9/2015. (III. 16.) Főv. Kgy. rendeletében (a továbbiakban: Rendelet) bűnmegelőzési és közbiztonsági feladatok támogatására a „847402 Bűnmegelőzési keret” címen 80.000 eFt összegű előirányzatot biztosított. A Rendelet módosításáról szóló 43/2015. (X. 20.) Főv. Kgy. rendelet 1. § (50) bekezdése alapján a rendelkezésre álló keretösszeget további 24.000 eFt-tal 104.000 e Ft-ra emelte.

Budapest Főváros Közgyűlése a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet (a továbbiakban: SZMSZ) 4. melléklet 2.16. pontja alapján az önkormányzati és rendészeti tanácsnok feladatkörébe utalta a fővárosi rendvédelmi szervek, a Fővárosi Katasztrófavédelmi Igazgatóság, valamint a Budapesti Agglomerációs Polgárőr Szervezetek Szövetsége részére nyújtandó támogatásokra vonatkozó főpolgármester felé történő javaslattételt.

Az SZMSZ 7. melléklet 15.13. pontja alapján a főpolgármester hatáskörébe tartozik a döntés joga az SZMSZ 4. melléklet 2.16. pontjában nevesített szervezetek részére nyújtandó támogatások tekintetében. Az önkormányzati és rendészeti tanácsnok javaslatára 2015. október 5-én 
a 2015. évi Bűnmegelőzési keret terhére nyújtandó támogatások odaítélésről döntés született
(1. számú melléklet, FPH119/12/2015. iktatószámú főpolgármesteri döntés).

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 4. pontja alapján a képviselő-testület hatásköréből nem ruházható át gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása. 
A Rendelet 21. §-a a főpolgármester hatáskörébe utalta – az önkormányzati és rendészeti tanácsnok javaslata alapján – a „847402 Bűnmegelőzési keret” cím felosztásáról szóló döntést és előirányzatmódosítást azzal, hogy a döntés nem irányulhat alapítványi forrás átadására és átvételére.

A Fővárosi Közgyűlés 1576-1582/2015. (XII.2.) Főv. Kgy. határozataival döntött a Józsefváros Közbiztonságáért Közalapítvány, a Ferencvárosi Közbiztonsági Közalapítvány, a Budapest II. kerületi Közbiztonsági Alapítvány és a Terézváros Közrendjéért és Közbiztonságáért Alapítvány részére nyújtandó támogatásokról. A Bűnmegelőzési keret felhasználására vonatkozó testületi döntéseket jelen előterjesztés 2. számú melléklete tartalmazza.

A Mötv. 42. § 4. pontja alapján a Fővárosi Közgyűlés hatásköre a 2015. évi „847402 Bűnmegelőzési keret” terhére alapítványok részre nyújtott támogatások felhasználásáról szóló beszámoló elfogadása.

A támogatási szerződésekben meghatározottak szerint a Támogatottak 2016. június 30-ig voltak jogosultak felhasználni a támogatási összegeket, illetve azokkal 2016. július 31-ig voltak kötelesek elszámolni. 

A Józsefváros Közbiztonságáért Közalapítvány FPH015/432-2/2015. számú támogatási szerződése jelen előterjesztés 3. számú melléklete.

A Józsefváros Közbiztonságáért Közalapítvány a kapott támogatást áldozatvédelmi, drogprevenciós és közbiztonság javítására irányuló programokra fordította. Ennek keretében műszaki, számítástechnikai eszközöket vásároltak, amelyeket térítésmentesen rendvédelmi szervek használatába adták. A beszámoló részletes leírást ad a támogatás felhasználásáról.          (4. számú melléklet)

A Ferencvárosi Közbiztonsági Közalapítvány FPH015/411-4/2015. számú támogatási szerződése jelen előterjesztés 5. számú melléklete.

A Ferencvárosi Közbiztonsági Közalapítvány a támogatást a működéséhez szükséges eszközfejlesztésre, 2 db elavult analóg térfigyelő kamera cseréjére, valamint  rendszámfelismerő rendszer beszerzésére fordította. A Közalapítvány ezzel is hozzájátult  IX. kerület  közigazgatási területén lévő közterületek biztonságának növeléséhez, az ott található vagyon megőrzéséhez.     (6. számú melléklet) 

A Budapest II. kerületi Közbiztonsági Alapítvány FPH015/403-4/2015. számú támogatási szerződése jelen előterjesztés 7. számú melléklete.

A Budapest II. kerületi Közbiztonsági Alapítvány a kapott támogatást a  Budapest II. kerületének térfigyelő rendszere működtetésére és karbantartására fordította. A beszámolójában tájékoztatást ad a térfigyelő rendszer működéséről, amely teljeskörűen a Szél Kálmán téri rekonstrukcióval összefüggésben valósul meg. A térfigyelő rendszer felújítása után a Budapesti  II. kerületi Rendőrkapitányság bűnmegelőzési feladatainak ellátásához nagymértékű segítséget jelent.          (8. számú melléklet) 

A Terézváros Közrendjéért és Közbiztonságáért Alapítvány FPH015/404-9/2015. számú támogatási szerződése jelen előterjesztés 9. számú melléklete.
A Terézváros Közrendjéért és Közbiztonságáért Alapítvány a támogatást a  2016. július 24. és júlus 30. között, Balatonföldváron megrendezésre kerülő 2016. évi Bűn- és Balesetvédelmi tábor  szervezési költségeire – szállás és étkezési költség, buszköltség – fordította. A táborban a terézvárosi általános iskolák tanulói, a rendőrségnél, illetve a katasztrófavédelmi szervnél szolgálatot teljesítő dolgozók gyermekei vehettek részt, közel hatvan fős létszámmal. A szakmai előadásokkal komoly informatív tudást sajátíthattak el a résztvevők, emellett színes és gazdag programok jó kikapcsolódást tudtak nyújtani számukra. (10. számú melléklet) 

Az alapítványok szakmai és pénzügyi beszámolói határidőben megérkeztek, azok jogi és pénzügyi megfelelőségét az Üzemeltetési Főosztály munkatársai ellenőrizték. A támogatások a  szerződésekben foglalt támogatási céloknak megfelelően kerültek felhasználásra, amelyet a beszámolók is tanúsítanak. A pénzügyi elszámolások a szerződésekben meghatározott formában készültek és a bizonylatok másolatai rendelkezésre állnak, a beszámolók teljes anyaga megtekinthető a Főpolgármesteri Hivatal Üzemeltetési Főosztályán.

Fentiek alapján javasoljuk a „847402 Bűnmegelőzési keret” terhére támogatott Józsefváros Közbiztonságáért Közalapítvány, a Ferencvárosi Közbiztonsági Közalapítvány, a Budapest II. kerületi Közbiztonsági Alapítvány, valamint a Terézváros Közrendjéért és Közbiztonságáért Alapítvány által  készített szakmai és pénzügyi beszámolók elfogadását.
Kérjük a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.
Határozati javaslat
A Fővárosi Közgyűlés úgy dönt, hogy:

[bookmark: _GoBack]a Fővárosi Közgyűlés által a Józsefváros Közbiztonságáért Közalapítvány részére 2015. évben FPH015/432-2/2015. számú támogatási szerződés alapján nyújtott 2.500 eFt összegű egyszeri, vissza nem térítendő támogatás felhasználásáról szóló 4. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.

határidő:	30 nap
felelős: 	Tarlós István

a Fővárosi Közgyűlés által a Ferencvárosi Közbiztonsági Közalapítvány részére 2015. évben FPH015/411-4/2015. számú támogatási szerződés alapján nyújtott 2.000 eFt összegű egyszeri, vissza nem térítendő támogatás felhasználásáról szóló 6. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.

határidő:	30 nap
felelős: 	Tarlós István

a Fővárosi Közgyűlés által a Budapest II. kerületi Közbiztonsági Alapítvány részére 2015. évben FPH015/403-4/2015. számú támogatási szerződés alapján nyújtott 2.500 eFt összegű egyszeri, vissza nem térítendő támogatás felhasználásáról szóló 8. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.

határidő:	30 nap
felelős: 	Tarlós István

a Fővárosi Közgyűlés által a Terézváros Közrendjéért és Közbiztonságáért Alapítvány részére 2015. évben FPH015/404-9/2015. számú támogatási szerződés alapján nyújtott 2.000 eFt összegű egyszeri, vissza nem térítendő támogatás felhasználásáról szóló 10. melléklet szerinti beszámolót elfogadja, egyúttal felkéri a főpolgármestert, hogy erről tájékoztassa a támogatottat.

határidő:	30 nap
felelős: 	Tarlós István

Határozathozatal módja:
Az 1-4. számú határozati javaslat elfogadásához egyszerű szavazattöbbség szükséges.


Budapest, 2016.         hó         nap

